Diari Oficial de la Generalitat Valenciana


Sumari del DOGV 7462, del 10-02-2015 (2015/1038)

ORDE 43/2014, de 30 de desembre, de la Conselleria d'Economia, Indústria, Turisme i Ocupació, per la qual convoca subvencions destinades a la contractació de persones desempleades en el programa d'ocupació pública d'interés general i social per a la realització d'actuacions en municipis declarats turístics de la Comunitat Valenciana, per a l'exercici 2015.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7462

Data del DOGV
:   10-02-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/1038


Data del document
:   30-12-2014

Organisme emissor
:   Conselleria d'Economia, Indústria, Turisme i Ocupació

Tipus de document
:   Ordre

Anàlisi jurídica

 Descriptors 

:   * Conselleria d'Economia, Indústria, Turisme i Ocupació
    * ajuda pública

ORDE 43/2014, de 30 de desembre, de la Conselleria d'Economia, Indústria, Turisme i Ocupació, per la qual convoca subvencions destinades a la contractació de persones desempleades en el programa d'ocupació pública d'interés general i social per a la realització d'actuacions en municipis declarats turístics de la Comunitat Valenciana, per a l'exercici 2015. [2015/1038]  
El turisme, que constituïx un sector estratègic per a l'economia de la Comunitat Valenciana, com demostra la seua aportació al producte interior brut regional i a la generació d'ocupació, ha vist com, en els últims anys, les entitats locals de la Comunitat han realitzat un important esforç en la millora de la prestació de servicis amb l'objectiu d'incrementar la satisfacció del turista durant l'estada.  
Per a contribuir a aconseguir este objectiva, la Generalitat va elaborar, en coordinació amb la resta d'agents turístics, el Pla Estratègic Global del Turisme de la Comunitat Valenciana 2010-2020, entre els programes d'actuació del qual figura el denominat Capital Humà, dirigit a garantix els nivells de competitivitat presents i futurs de la indústria turística valenciana a través del valor afegit que aporten les persones en àmbits com la prestació directa de servicis al turista o la contribució a la posada en valor turístics d'espais i recursos.  
Així, i en desplegament d'esta estratègia, el Pla Operatiu i de Màrqueting de la Comunitat Valenciana 2014-2015 establix com una de les línies principals d'actuació afavorir la generació d'ocupació per mitjà de la contractació de persones desempleades per a la prestació de servicis dirigits a satisfer els requeriments de la demanda turística en els municipis de la Comunitat Valenciana (programa IN-FORMA).Per tant, fent ús de les facultats conferides per la Llei 5/1983, de 30 de desembre, del Consell, l'article 47.11 del text refós de la Llei de la Hisenda Pública de la Generalitat Valenciana, aprovat pel Decret Legislatiu de 26 de juny de 1991, i el Decret 193/2013, de 20 de desembre, del Consell, pel qual aprova el Reglament orgànic i funcional de la Conselleria d'Economia, Indústria, Turisme i Ocupació,  
  
  
ORDENE  
  
Article 1. Objecte i àmbit d'aplicació  
Esta orde té per objecte la convocatòria d'ajudes destinades a promoure la generació d'ocupació per mitjà de la contractació de persones desempleades per a la prestació de servicis d'interés general i social en els municipis de la Comunitat Valenciana declarats turístics pel Consell.  
  
  
Article 2. Beneficiaris  
1. Podran ser beneficiaris d'este programa els municipis de la Comunitat Valenciana declarats turístics pel Consell, que apareixen en l'annex I.  
2. No podran obtindre la condició de beneficiàries les entitats en què es done alguna de les prohibicions previstes en l'article 13 de la Llei 38/2003, de 17 de novembre, General de Subvencions.  
  
Article 3. Projectes subvencionables  
1. Les ajudes es destinaran a la contractació de persones desempleades per a la realització, en règim de gestió directa, d'alguna de les actuacions següents:  
a) Servicis prestats en les oficines d'informació de la Xarxa Tourist Info de la Comunitat Valenciana, que apareix en l'annex II, així com en els punts d'informació vinculats a estes oficines.  
b) Manteniment i adequació d'espais turístics del litoral.  
c) Manteniment i adequació d'espais turístics de l'interior.  
d) Rutes guiades per recursos turístics.  
2. L'import de cada projecte individual que presente un municipi no podrà superar els 4.000 euros. Amb este import, el beneficiari podrà contractar, amb jornades de com a mínim 10 hores setmanals, el nombre de treballadors i pel període de temps que siga necessari per a executar-lo.  
3. Els municipis podran presentar el nombre de projectes que consideren convenient. Poden consistir inclús en la pròrroga o ampliació de qualsevol dels projectes presentats.  
4. Amb caràcter general, els projectes hauran d'executar-se dins del període comprés entre la data de la resolució de concessió i el 31 de desembre de 2015. No obstant això, els projectes relacionats amb el manteniment i adequació d'espais turístics de litoral només podran executar-se fins al 31 d'octubre de 2015.  
5. L'execució dels projectes haurà de subjectar-se a les autoritzacions administratives que s'exigisquen en l'àmbit d'actuació. En especial, per a la contractació de guies de turisme, caldrà ajustar-se al que disposa el Decret 62/1996, de 25 de març, del Consell, pel qual aprova el Reglament regulador de la professió de guia de turisme.  
  
6. Amb caràcter general, s'entendran per actuacions de manteniment i adequació d'espais turístics de litoral o d'interior les activitats dirigides a configurar un producte turístic més competitiu i a comunicar la imatge d'una oferta de qualitat capaç de satisfer les exigències de la demanda turística, com ara la conservació de recursos de tipus ecològic i mediambiental, de tipus històric artístic i cultural o el desenrotllament d'actuacions extraordinàries en matèria de neteja en àrees urbanes, costaneres o rurals.  
  
Article 4. Costos subvencionables  
1. Les subvencions es destinaran al finançament dels costos salarials, inclosa la cotització a la Seguretat Social, dels treballadors desempleats que es contracte per a l'execució de les actuacions previstes. Se subvencionarà el 100 % de l'import d'estos costos justificats, amb el límit de la quantia sol·licitada per al projecte i el màxim de 4.000 euros per projecte.  
2. Únicament s'entendran com a cost salarial les percepcions econòmiques per la prestació del servici, excloent-ne dietes, indemnitzacions i bestretes com a conseqüència de l'activitat laboral, retribucions de vacacions no disfrutades o altres percepcions que no tinguen la condició de salarials.  
3. La subscripció i duració dels contractes dels treballadors se sotmetrà a les limitacions temporals que establix l'article 3.4. No se subvencionen els costos salarials corresponents a períodes no compresos en este.  
4. No se subvencionen els dies en què el treballador es trobe en situació d'incapacitat per malaltia o accident, siguen comuns o professionals, ni els supòsits de permís de maternitat o paternitat.  
  
  
Article 5. Forma i termini de presentació de sol·licituds  
1. Les sol·licituds, que hauran de dirigir-se al Servici Valencià d'Ocupació i Formació, es formalitzaran en impresos normalitzats que es presentaran en les direccions territorials del Servef, i es poden presentar en els altres llocs que preveu l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Així mateix, podrà realitzar-se la presentació telemàtica de les sol·licituds a través de la pàgina web del Servef (www.servef.es), en l'enllaç «Sol·licitud telemàtica» que hi ha associat a cada ajuda publicada. Per a això, el sol·licitant haurà de disposar de firma electrònica avançada, bé amb el certificat reconegut d'entitat (persones jurídiques), o bé amb el certificat reconegut per a ciutadans (persona física), ambdós admesos per la seu electrònica de la Generalitat (https://seu.gva.es).  
  
2. El termini per a la presentació de sol·licituds serà de 30 dies naturals a comptar des de l'endemà de la publicació d'esta orde en el Diari Oficial de la Comunitat Valenciana.  
  
Article 6. Documentació  
1. Amb la sol·licitud, s'ha d'aportar la documentació següent:  
  
a) L'imprés normalitzat on es reflectirà una relació prioritzada de projectes, el cost de cada un (que no podrà ser superior a 4.000 euros) i l'import total sol·licitat. En tots els casos, i amb independència de la posició en la llista prioritzada, els projectes relacionats amb els servicis d'informació en les oficines d'informació de la Xarxa Tourist Info de la Comunitat Valenciana tindran caràcter prioritari pel que fa al que disposa l'article 8.  
b) Una memòria en un model normalitzat de cada un dels projectes concrets per als quals se sol·licita subvenció.  
c) Dos exemplars del model de dades de domiciliació bancària, excepte si s'han presentat abans al Servef i no han experimentat cap variació, i en este cas serà suficient d'indicar el compte en què haurà de practicar-se l'ingrés.  
d) Una declaració responsable del representant legal de l'entitat sol·licitant del fet que no es troba sotmesa a les prohibicions que establix l'article 13, apartats 2 i 3, de la Llei General de Subvencions per a obtindre la condició de beneficiari.  
e) Un certificat del secretari de la corporació local de l'acord d'aprovació dels projectes per als quals se sol·licita la subvenció.  
f) Un certificat del secretari o interventor de la corporació local en què conste que l'entitat disposa de l'assignació pressupostària suficient per a fer-se càrrec de les partides pressupostàries no subvencionades pel Servef.  
  
Article 7. Instrucció i procediment de concessió  
1. La concessió de les ajudes es tramitarà en règim de concurrència competitiva.  
2. La instrucció del procediment correspondrà a les direccions territorials del Servef, que podran demanar als interessats l'aportació addicional d'altres documents o dades aclaridores que estimen necessaris per a resoldre sobre la sol·licitud presentada.  
3. A fi d'avaluar el repartiment de la dotació entre les sol·licituds presentades, es constituirà una comissió de valoració integrada per: presidenta, la subdirectora general d'Ocupació o, per suplència, un funcionari de la Subdirecció General d'Ocupació amb rang com a mínim de cap de servici; tres vocals, designats entre el personal adscrit a la Subdirecció General d'Ocupació, amb rang com a mínim de cap de secció; i un funcionari de la subdirecció general que actuarà com a secretari sense vot. Les designacions les ha d'efectuar la subdirectora general d'Ocupació. La comissió de valoració emetrà un informe en què es concretarà el resultat de l'avaluació efectuada i l'import de la subvenció assignat a cada municipi.  
4. A la vista de l'expedient i de l'informe de l'òrgan col·legiat, l'òrgan instructor formularà la proposta de resolució.  
  
Article 8. Distribució de la dotació  
1. La comissió de valoració avaluarà la distribució de la dotació d'acord amb els criteris següents:  
a) Es proposarà per a tots els municipis sol·licitants la concessió d'una ajuda que els permeta sufragar l'execució d'un dels projectes inclosos en la llista a què fa referència la lletra a de l'article 6.1.  
  
b) El sobrant es distribuirà, fins a esgotar el crèdit, en funció de la desocupació registrada del mes de gener de 2015 en cada municipi, assignant un projecte addicional a cada sol·licitant segons la llista a què fa referència la lletra a) de l'article 6.1. Es repetirà este procés fins a esgotar el crèdit disponible.  
2. La resolució d'empats quan haja resultat necessari aplicar el criteri de desocupació registrat s'efectuarà en funció de la pitjor evolució de la desocupació registrada en cada municipi. Per a això, la comparació es remuntarà als mesos anteriors a gener de 2015 que siga necessari considerar fins a desfer l'empat.  
3. En cap cas l'import assignat podrà superar la quantia de l'ajuda sol·licitada.  
4. L'expedient de concessió de subvencions contindrà l'informe de l'òrgan instructor en què conste que de la informació que es troba en el seu poder es desprén que els beneficiaris complixen tots els requisits necessaris per a accedir-hi.  
  
Article 9. Resolució de les sol·licituds  
1. La competència per a resoldre sobre les sol·licituds formulades correspon al director general d'Ocupació i Formació, per delegació del director general del Servef.  
2. El termini per a resoldre i notificar la resolució serà de sis mesos, comptador des de l'endemà de l'entrada de la sol·licitud en qualsevol dels registres del Servef, si s'han realitzat les actuacions o dictat els actes administratius a què fa referència la disposició addicional quinta; en cas contrari, el termini es comptarà a partir de l'endemà del dia en què s'hagen realitzat les actuacions o dictat els actes administratius a què fa referència la disposició addicional quinta. Si transcorre el termini establit i no s'ha dictat i notificat cap resolució expressa, s'entendrà desestimada la pretensió per silenci administratiu.  
  
  
Article 10. Destinataris finals  
1. Els destinataris finals d'este programa són les persones desempleades inscrites com a demandants d'ocupació en els centres Servef d'Ocupació, requisits que hauran de complir en el moment de la contractació.  
2. Les entitats beneficiàries sol·licitaran una oferta d'ocupació al centre Servef corresponent i seleccionaran els treballadors entre els que li envie.  
3. Els treballadors el contracte dels quals es resolga abans que finalitze el projecte podran ser substituïts pels desempleats dels enviats inicialment pel centre Servef d'Ocupació que figuren en reserva per prioritat de baremació i mantinguen la inscripció com a desempleats demandants d'ocupació. Si cap dels candidats en reserva reunix els requisits per a ser contractat, es comunicarà esta circumstància al servici territorial del Servef i es tornarà a fer com preveuen els apartats 1 i 2.  
  
  
Article 11. Criteris per a la selecció de treballadors  
1. Els treballadors se seleccionaran tenint en compte els criteris següents:  
a) Major adequació al lloc de treball oferit.  
b) Condició de persona amb discapacitat.  
c) Nivell de protecció per desocupació.  
d) Existència de responsabilitats familiars.  
e) Condició de dona.  
f) Situació o risc de desocupació de llarga duració.  
2. Estos criteris s'aplicaran segons determine una resolució del director general del Servef.  
  
Article 12. Inici dels projectes  
L'inici dels projectes es justificarà davant de la direcció territorial del Servef, per mitjà de la presentació de la documentació següent:  
a) Certificat d'inici en un model normalitzat, subscrit pel secretari de la corporació local.  
b) Acta de selecció de les persones contractades, amb la llista de persones desempleades enviada pel centre Servef.  
c) Contractes de treball i la comunicació al centre Servef d'Ocupació.  
d) Altes en la Seguretat Social dels treballadors, amb l'informe de dades per a la cotització IDC.  
e) Comunicació en un model normalitzat als treballadors contractats del finançament del programa.  
f) Declaració responsable de no trobar-se en cap de les prohibicions per a ser receptor del pagament a què fa referència l'article 34.5 de la Llei General de Subvencions.  
g) En el certificat d'inici, s'indicarà el codi comptable identificable i adequat de tots els ingressos i gastos referits a operacions d'afectació de la subvenció a la finalitat per a què es concedix.  
  
Article 13. Terminis de justificació  
1. La documentació justificativa de l'inici dels projectes es presentarà en el termini d'un mes des de la data d'inici.  
2. La documentació justificativa de l'execució dels projectes es presentarà en el termini de dos mesos des de la data de finalització.  
  
Article 14. Règim de pagaments i liquidació de les ajudes  
1. Els directors territorials del Servef, per delegació del director general del Servef, seran els òrgans competents per a efectuar el reconeixement d'obligacions i la proposta de pagament de la subvenció, així com per a resoldre les incidències que es produïsquen després de la concessió de les ajudes (com ara modificacions justificades del projecte inicial, baixa o substitució d'algun dels treballadors contractats, o qualsevol variació no substancial de les condicions particulars de la concessió). En tots els casos, la modificació només podrà autoritzar-se si no danya drets de tercers i sempre que no supose minoració de la valoració tècnica obtinguda en la sol·licitud de subvenció.  
2. Presentada davant de la direcció territorial del Servef la documentació justificativa de l'inici dels projectes subvencionats, es proposarà el pagament anticipat de la subvenció en el percentatge màxim establit en el text refós de la Llei de la Hisenda Pública de la Generalitat Valenciana, o el superior que establisca la llei de pressupostos de la Generalitat per a l'exercici 2015.  
3. La quantia restant es lliura quan l'entitat beneficiària haja finalitzat l'actuació i justificat la totalitat dels gastos subvencionables realitzats efectivament.  
4. D'acord amb el que preveu l'article 19.5 de la Llei 38/2003, General de Subvencions, els rendiments financers que generen els fons lliurats als beneficiaris no incrementaran l'import de la subvenció concedida, per la seua escassa quantia i la dificultat de la seua aplicació a les activitats subvencionades i del seu seguiment i control.  
  
  
Article 15. Finalització d'actuacions i justificació de la subvenció  
Finalitzada l'actuació, l'entitat beneficiària haurà de justificar la subvenció concedida davant de la direcció territorial del Servef corresponent, per mitjà de la presentació d'un compte justificatiu que contindrà la documentació següent:  
1. L'informe de fi d'obra o servici en model normalitzat.  
2. Una memòria econòmica justificativa del cost de les activitats realitzades per mitjà del certificat de gasto final.  
3. La llista de treballadors contractats i el seu cost salarial individual, en un model normalitzat subscrit pel secretari de la corporació local.  
  
4. Justificant del reintegrament dels fons no utilitzats, si és el cas. A l'efectuar l'ingrés, haurà d'identificar-se l'entitat beneficiària i el número d'expedient afectat.  
5. Llista d'altres ingressos o subvencions que hagen finançat l'activitat subvencionada amb indicació del concepte, import i procedència o declaració responsable de no haver percebut altres ingressos que financen l'activitat subvencionada, subscrita pel secretari o interventor de la corporació.  
6. Detall del compte justificatiu dels gastos en relació amb els costos salarials i de la Seguretat Social, per al qual s'aportaran còpies compulsades per l'entitat beneficiària de la documentació que s'indica a continuació i en els originals de la qual haurà d'haver-se estampillat el número d'expedient de la subvenció concedida.  
a) Nòmines dels treballadors i justificants del càrrec en compte.  
b) TC2 i rebut de liquidació de cotitzacions juntament amb els justificants acreditatius del pagament.  
c) Declaració trimestral o mensual de retencions i ingressos a compte de l'IRPF (model 111) corresponent als mesos en què figuren treballadors subvencionats pel Servef.  
d) Certificat del secretari o interventor de l'entitat, sobre l'ingrés a compte corresponent de l'IRPF, de les persones contractades per a la realització del projecte, amb la llista d'estes persones.  
e) Almenys dos fotografies de l'actuació realitzada.  
f) Justificació de la publicitat de l'actuació (cartells, fullets, premsa, publicació, etc.).  
7. El beneficiari haurà de conservar esta documentació amb el resum anual de retencions i ingressos a compte sobre rendiments del treball corresponent a l'exercici (model 190), que podrà ser requerit per al control posterior.  
8. D'acord amb el que establix l'article 31.2 de la Llei 38/2003, General de Subvencions, es considerarà gasto realitzat el que ha sigut efectivament pagat amb abans de la finalització del termini de justificació. No obstant això, els TC i els models 111 que el beneficiari haja de presentar una vegada vençut el termini es justificaran davant de l'òrgan gestor de les ajudes en el termini d'un mes a comptar de la data de la presentació davant de l'Administració competent.  
  
Article 16.Obligacions del beneficiari  
A més de les establides en l'article 14 de la Llei General de Subvencions, són obligacions dels beneficiaris:  
a) Acreditar la realització de l'activitat que fonamenta la concessió de l'ajuda, així com el compliment dels requisits i de les condicions que determinen la concessió.  
b) Facilitar totes les dades i la informació que li demane el Servef en qüestions relacionades amb les subvencions concedides, així com comunicar a este òrgan les incidències i les variacions que es produïsquen.  
  
c) Comunicar l'obtenció d'altres subvencions, ajudes ingressos o recursos que financen les activitats subvencionades.  
d) Sotmetre's a les actuacions de control financer de la Intervenció General de la Generalitat i de les institucions comunitàries, en el cas que les ajudes estiguen cofinançades pel Fons Social Europeu, així com col·laborar-hi de conformitat amb el que preveuen els articles 44 i següents de la Llei General de Subvencions.  
  
e) Mantindre un registre comptable del gasto en un sistema de comptabilitat separada o amb un codi comptable adequat i identificat, per al control financer.  
  
Article 17. Seguiment i control de les ajudes  
Correspondrà a la Direcció General del Servef, directament o a través de les direccions territorials del Servef, dur a terme la funció de seguiment i control d'este programa.  
  
Article 18. Concurrència de subvencions  
L'import de les subvencions concedides no podrà ser de tal quantia que, aïlladament o en concurrència amb altres subvencions o ajudes d'altres administracions públiques o d'altres ens públics o privats, nacionals o internacionals, supere el cost de la contractació dels treballadors subvencionats, incloses les cotitzacions a la Seguretat Social.  
  
  
Article 19. Modificació de la subvenció i reintegrament de les ajudes concedides  
1. Totes les alteracions de les condicions tingudes en compte per a la concessió de la subvenció, i, en tots els casos, l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.  
  
2. Donarà lloc a l'obligació de reintegrar, totalment o parcialment, les quantitats percebudes, així com l'exigència de l'interés de demora des de la data del pagament de la subvenció fins que s'acorde la procedència del reintegrament, els casos que preveu l'article 37 de la Llei General de Subvencions i, de conformitat amb el que establixen els articles 91 a 93 del Reglament de la llei esmentada, aprovat pel Reial Decret 887/2006, de 21 de juliol.  
  
DISPOSICIONS ADDICIONALS  
  
Primera. Dotació pressupostària  
1. Estes ajudes es finançaran amb càrrec al capítol 4, codi de línia T2941000, subprograma 322.51, Foment d'Ocupació, per un import global màxim d'1.600.000,00 euros, fons procedents del Servici Públic d'Ocupació Estatal. No obstant això, la convocatòria queda condicionada a la consignació, en el pressupost de l'any 2015, de crèdit adequat i suficient per a això.  
2. Si, en l'exercici 2015, hi ha crèdit disponible que permeta incrementar el finançament de l'orde, el secretari autonòmic d'Economia i Ocupació, director general del Servef, podrà ampliar la dotació inicial mitjançant una resolució que haurà de publicar-se en el Diari Oficial de la Comunitat Valenciana. No és necessari obrir un nou termini de presentació de sol·licituds, llevat que això servira per a la gestió adequada del programa i proporcionar major efectivitat a les polítiques actives d'ocupació a la Comunitat Valenciana.  
  
Segona. Models normalitzats  
Els models normalitzats a que al·ludix l'orde es localitzen en l'adreça d'internet http://www.servef.es.  
Tercera. Normativa  
1. Estes ajudes tenen la consideració de subvencions públiques i es regixen per la Llei 38/2003, de 17 de novembre, General de Subvencions; el reglament, aprovat pel Reial Decret 887/2006, de 21 de juliol, i els preceptes en vigor del text refós de la Llei de la Hisenda Pública de la Generalitat, aprovada pel Decret Legislatiu de 26 de juny de 1991.  
  
2. En allò no previst, s'aplica l'Orde de 26 d'octubre de 1998, del Ministeri de Treball i Assumptes Socials, que establix les bases per a la concessió de subvencions, en l'àmbit de col·laboració amb les corporacions locals per a la contractació de treballadors desempleats en la realització d'obres i servicis d'interés general i social.  
  
3. S'aplica l'article 11 de la Llei 3/2000, de 17 d'abril, de Creació del Servici Valencià d'Ocupació i Formació, de manera que tant l'activitat subvencionada com el gasto inherent podran estendre's durant l'exercici següent a aquell en què s'atorgue l'ajuda, sempre que l'activitat s'haja iniciat l'any de concessió.  
  
  
Quarta. Compatibilitat amb la Unió Europea  
Les ajudes que regula esta orde són compatibles amb el mercat comú i no estan subjectes a la comunicació o notificació a la Comissió Europea, perquè no s'aplica el que preveu l'article 107.1 del Tractat de Funcionament de la Unió Europea, perquè es destinen a administracions públiques per a la contractació de persones desempleades a fi que facen projectes d'interés general i social que els permeta incrementar la seua ocupabilitat i, per tant, no poden afectar els intercanvis comercials.  
  
  
Quinta. Concessió de subvencions  
Atés que el projecte de Llei de Pressupostos de la Generalitat per a l'exercici 2015 establix que les ajudes d'esta orde estiguen finançades amb fons la distribució dels quals es fa a través d'una conferència sectorial, la concessió estarà condicionada al fet que l'òrgan competent de l'Administració de l'Estat haja dut a terme les actuacions o dictat els actes administratius que permeten assegurar l'efectivitat de la transferència de fons afectats.  
  
DISPOSICIONS FINALS  
  
Primera. Facultats d'execució i desplegament  
Es faculta el director general del Servef per a dictar les instruccions i adoptar les mesures que requerisca l'aplicació i execució d'esta orde. Així mateix, se'l delega per a la facultat d'ampliar els terminis i termes (a què fa referència l'article 47 de la Llei 30/1992) previstos quan concórreguen circumstàncies que ho aconsellen.  
  
Segona. Entrada en vigor  
Esta orde entrarà en vigor l'endemà de la publicació en el Diari Oficial de la Comunitat Valenciana.  
Contra este acte, que esgota la via administrativa, potdrà interposar-se un recurs contenciós administratiu, en el termini de dos mesos comptador des de l'endemà de la publicació, davant de la Sala Contenciosa Administratiu del Tribunal Superior de Justícia de la Comunitat Valenciana, d'acord amb el que establixen els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant d'este mateix òrgan, en el termini d'un mes, comptat en els mateixos termes, de conformitat amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú. Tot això no impedix que les persones interessades n'exercisquen, si és el cas, qualsevol altre que estimen procedent.  
  
València, 30 de desembre de 2014  
  
El conseller d'Economia, Indústria, Turisme i Ocupació,  
MÁXIMO BUCH TORRALVA  
  
  
ANNEX I  
Municipis turístics de la Comunitat Valenciana declarats pel Consell  
  
 Província Municipi Zona turística  
 Alacant   
1 Agres Interior  
2 Aigües Interior  
3 Alacant Litoral  
4 Alcalalí Interior  
5 Alcoi Interior  
6 l'Alfàs del Pi Litoral  
7 Almoradí Interior  
8 Altea Litoral  
9 Banyeres de Mariola Interior  
10 Benidoleig Interior  
11 Benidorm Litoral  
12 Benissa Litoral  
13 Biar Interior  
14 Busot Interior  
15 Callosa de Segura Interior  
16 Callosa d'En Sarrià Interior  
17 Calp Litoral  
18 el Campello Litoral  
19 Castalla Interior  
20 Castell de Castells Interior  
21 Catral Interior  
22 Cocentaina Interior  
23 Dénia Litoral  
24 Elda Interior  
25 Elx Litoral  
26 Finestrat Litoral  
27 Gata de Gorgos Interior  
28 Guadalest Interior  
29 Guardamar del Segura Litoral  
30 Ibi Interior  
31 Llíber Interior  
32 Monforte del Cid Interior  
33 Monòver Interior  
34 Muro de Alcoy Interior  
35 Mutxamel Interior  
36 Novelda Interior  
37 la Nucia Interior  
38 Onil Interior  
39 Orihuela Litoral  
40 Parcent Interior  
41 Pego Interior  
42 Petrer Interior  
43 Pilar de la Horadada Litoral  
44 Planes Interior  
45 el Poble Nou de Benitatxell Litoral  
46 els Poblets Litoral  
47 Polop Interior  
48 Relleu Interior  
49 Rojales Interior  
50 San Fulgencio Interior  
51 Santa Pola Litoral  
52 Sant Vicent del Raspeig Litoral  
53 Tàrbena Interior  
54 Teulada Litoral  
55 Tibi Interior  
56 la Torre de les Maçanes Interior  
57 Torrevieja Litoral  
58 la Vila Joiosa Litoral  
59 Villena Interior  
60 Xàbia Litoral  
61 Xaló Interior  
62 Xixona Interior  
   
  
Castelló   
63 Aín Interior  
64 Albocàsser Interior  
65 Alcalà de Xivert Litoral  
66 Alcudia de Veo Interior  
67 Almassora Litoral  
68 Almedíjar Interior  
69 Almenara Litoral  
70 Altura Interior  
71 Ares del Mestre Interior  
72 Artana Interior  
73 Ayódar Interior  
74 Azuébar Interior  
75 Barraques Interior  
76 Bejís Interior  
77 Benasal Interior  
78 Benicarló Litoral  
79 Benicàssim Litoral  
80 Borriana Litoral  
81 Cabanes Litoral  
82 Castellnovo Interior  
83 Castelló de la Plana Litoral  
84 Catí Interior  
85 Caudiel Interior  
86 Xilxes Litoral  
87 Cinctorres Interior  
88 Cirat Interior  
89 Cortes de Arenoso Interior  
90 Culla Interior  
91 Eslida Interior  
92 Espadilla Interior  
93 Forcall Interior  
94 Fuentes de Ayódar Interior  
95 Gaibiel Interior  
96 Geldo Interior  
97 Jérica Interior  
98 Lucena del Cid Interior  
99 Matet Interior  
100 Moncofa Litoral  
101 Montán Interior  
102 Montanejos Interior  
103 Morella Interior  
104 Navajas Interior  
105 Nules Litoral  
106 Onda Interior  
107 Orpesa Litoral  
108 Palanques Interior  
109 Peníscola Litoral  
110 Puebla de Arenoso Interior  
111 Sant Mateu Interior  
112 Serratella Interior  
113 Segorbe Interior  
114 Soneja Interior  
115 Sot de Ferrer Interior  
116 Suera Interior  
117 Teresa Interior  
118 Tírig Interior  
119 Todolella Interior  
120 Toga Interior  
121 Torás Interior  
122 El Toro Interior  
123 la Torre d'En Besora Interior  
124 Torreblanca Litoral  
125 Traiguera Interior  
126 Vall de Almonacid Interior  
127 la Vall d'Uixó Interior  
128 Vallibona Interior  
129 Vilafamés Interior  
130 Vilafranca Interior  
131 Vilanova d'Alcolea Interior  
132 Vilar de Canes Interior  
133 la Vilavella Interior  
134 Villahermosa del Río Interior  
135 Vinaròs Litoral  
136 Vistabella del Maestrat Interior  
137 Viver Interior  
   
  
València   
138 Ademuz Interior  
139 Algemesí Interior  
140 Agullent Interior  
141 Aielo de Malferit Interior  
142 Albaida Interior  
143 Albalat dels Tarongers Interior  
144 Alboraya Litoral  
145 Alfauir Interior  
146 Alpuente Interior  
147 Alzira Interior  
148 Andilla Interior  
149 Anna Interior  
150 Antella Interior  
151 Aras de los Olmos Interior  
152 Ayora Interior  
153 Bellreguard Litoral  
154 Benagéber Interior  
155 Benigánim Interior  
156 Benisanó Interior  
157 Bétera Interior  
158 Bicorp Interior  
159 Bocairent Interior  
160 Buñol Interior  
161 Calles Interior  
162 Camporrobles Interior  
163 Canet d'En Berenguer Litoral  
164 Carcaixent Interior  
165 Castelló de Rugat Interior  
166 Castielfabib Interior  
167 Chella Interior  
168 Chelva Interior  
169 Chera Interior  
170 Cheste Interior  
171 Chiva Interior  
172 Chulilla Interior  
173 Cofrentes Interior  
174 Corbera Interior  
175 Cortes de Pallás Interior  
176 Cullera Litoral  
177 Daimús Litoral  
178 l'Eliana Interior  
179 Enguera Interior  
180 Estubeny Interior  
181 la Font d'En Carròs Interior  
182 Gandia Litoral  
183 Gátova Interior  
184 Gilet Interior  
185 Guardamar de la Safor Litoral  
186 Jalance Interior  
187 Jarafuel Interior  
188 Llíria Interior  
189 Manises Interior  
190 Miramar Litoral  
191 Moixent Interior  
192 Montesa Interior  
193 Náquera Interior  
194 Navarrés Interior  
195 Oliva Litoral  
196 l'Olleria Interior  
197 Olocau Interior  
198 Ontinyent Interior  
199 Paterna Interior  
200 Pedralba Interior  
201 Piles Litoral  
202 la Pobla de Farnals Litoral  
203 Potries Interior  
204 Puçol Litoral  
205 Puig Litoral  
206 Quesa Interior  
207 Requena Interior  
208 Riba-roja de Túria Interior  
209 Rótova Interior  
210 Sagunt Litoral  
211 Serra Interior  
212 Siete Aguas Interior  
213 Silla Litoral  
214 Simat de la Valldigna Interior  
215 Sot de Chera Interior  
216 Sueca Litoral  
217 Sumacàrcer Interior  
218 Tavernes de la Valldigna Litoral  
219 Titaguas Interior  
220 Torrent Interior  
221 Utiel Interior  
222 València Litoral  
223 Vallada Interior  
224 Venda del Moro Interior  
225 Vilamarxant Interior  
226 Vilallonga Interior  
227 Villargordo del Cabriol Interior  
228 Xàtiva Interior  
229 Xeraco Litoral  
  
  
  
ANNEX II  
Oficines d'informació de la Xarxa Tourist Info de la Comunitat Valenciana  
  
Província Municipi Oficina Tourist Info  
Alacant   
 Agost Tourist Info Agost  
 Agres Tourist Info Agres  
 Alacant Tourist Info Alacant  
 Alacant Tourist Info Alacant - Ajuntament  
 Alacant Tourist Info Alacant - Platja de Sant Joan  
 Alacant Tourist Info Alacant - Renfe  
 Albatera Tourist Info Albatera  
 Alcoi Tourist Info Alcoi  
 l'Alfàs del Pi Tourist Info l'Alfàs del Pi  
 l'Alfàs del Pi Tourist Info l'Alfàs del Pi - Platja  
 Almoradí Tourist Info Almoradí  
 Altea Tourist Info Altea  
 Banyeres de Mariola Tourist Info Banyeres de Mariola  
 Benidorm Tourist Info Benidorm - Autobusos  
 Benidorm Tourist Info Benidorm - Centre  
 Benidorm Tourist Info Benidorm - Europa  
 Benidorm Tourist Info Benidorm - Racó de l'Oix  
 Benissa Tourist Info Benissa  
 Benissa Tourist Info Benissa - Platja  
 Biar Tourist Info Vila de Biar  
 Callosa d'En Sarrià Tourist Info Callosa d'En Sarrià  
 Callosa de Segura Tourist Info Callosa de Segura  
 Calp Tourist Info Calp - el Penyal  
 el Campello Tourist Info el Campello  
 el Campello Tourist Info el Campello - Platja Muchavista  
 Castalla Tourist Info Castalla  
 el Castell de Guadalest Tourist Info el Castell de Guadalest  
 Cocentaina Tourist Info Cocentaina  
 Dénia Tourist Info Dénia  
 Dénia Tourist Info Dénia - Plaça del Consell  
 Dolores Tourist Info Dolores  
 Elda Tourist Info Elda  
 Elx Tourist Info Aeroport d'Alacant - Elx  
 Elx Tourist Info Elx  
 Elx Tourist Info Elx - els Arenals del Sol  
 Elx Tourist Info la Marina d'Elx  
 Finestrat Tourist Info Finestrat  
 Finestrat Tourist Info Finestrat - Poble  
 Gata de Gorgos Tourist Info Gata  
 Guardamar del Segura Tourist Info Guardamar  
 Ibi Tourist Info Ibi  
 Monforte del Cid Tourist Info Monforte del Cid  
 Muro de Alcoy Tourist Info Muro  
 Mutxamel Tourist Info Mutxamel  
 Novelda Tourist Info Novelda  
 Novelda Tourist Info Novelda - Castell  
 Onil Tourist Info Onil  
 Orihuela Tourist Info Orihuela - Centre  
 Orihuela Tourist Info Orihuela - Platja  
 Pego Tourist Info Pego i les Valls  
 Petrer Tourist Info Petrer  
 Pilar de la Horadada Tourist Info Pilar de la Horadada  
 el Pinós Tourist Info el Pinós  
 el Poble Nou de Benitatxell Tourist Info el Poble Nou de Benitatxell  
 els Poblets Tourist Info els Poblets  
 San Fulgencio Tourist Info San Fulgencio  
 San Miguel de Salinas Tourist Info San Miguel de Salinas  
 Sant Vicent del Raspeig Tourist Info Sant Vicent del Raspeig  
 Santa Pola Tourist Info Santa Pola  
 Santa Pola Tourist Info Santa Pola - Centre  
 Santa Pola Tourist Info Santa Pola - Gran Alacant  
 Teulada Tourist Info Teulada - Moraira  
 Torrevieja Tourist Info Torrevieja  
 Torrevieja Tourist Info Torrevieja - Centre  
 Torrevieja Tourist Info Torrevieja - La Mata  
 Torrevieja Tourist Info Torrevieja - Passeig Marítim  
 el Verger Tourist Info el Verger  
 la Vila Joiosa Tourist Info la Vila Joiosa  
 Villena Tourist Info Villena  
 Villena Tourist Info Villena - Alta Velocitat  
 Xàbia Tourist Info Xàbia - Arenal  
 Xàbia Tourist Info Xàbia - Centre  
 Xàbia Tourist Info Xàbia - Port  
 Xaló Tourist Info Vall de Pop  
 Xixona Tourist Info Xixona  
  
  
Castelló   
 Albocàsser Tourist Info Albocàsser  
 Alcalà de Xivert / Alcossebre Tourist Info Alcalà de Xivert  
 Alcalà de Xivert / Alcossebre Tourist Info Alcossebre  
 Alcalà de Xivert / Alcossebre Tourist Info Alcossebre - Romana  
 l'Alcora Tourist Info l'Alcora  
 Almassora/Almassora Tourist Info Almassora  
 Almenara Tourist Info Almenara  
 Almenara Tourist Info Almenara - Platja  
 Altura Tourist Info Altura  
 Ares del Maestrat Tourist Info Ares del Maestrat  
 Bejís Tourist Info Bejís  
 Benasal Tourist Info Benasal  
 Benicarló Tourist Info Benicarló  
 Benicàssim Tourist Info Benicàssim  
 Benicàssim Tourist Info Benicàssim - Heliòpolis  
 Benicàssim Tourist Info Benicàssim - Torre Sant Vicent  
 Borriana Tourist Info Borriana  
 Cabanes Tourist Info Cabanes  
 Castelló de la Plana Tourist Info Castelló  
 Castelló de la Plana Tourist Info Grau de Castelló  
 Catí Tourist Info Catí  
 Xilxes Tourist Info Xilxes  
 Cinctorres Tourist Info Cinctorres  
 Forcall Tourist Info Forcall  
 Jérica Tourist Info Jérica  
 Moncofa Tourist Info Moncofa  
 Montanejos Tourist Info Montanejos  
 Morella Tourist Info Morella  
 Navajas Tourist Info Navajas  
 Nules Tourist Info Nules  
 Nules Tourist Info Nules - Platges  
 Onda Tourist Info Onda  
 Orpesa Tourist Info Orpesa  
 Orpesa Tourist Info Orpesa - Amplàries  
 Peníscola Tourist Info Peníscola  
 Peníscola Tourist Info Peníscola - Peñismar  
 Peníscola Tourist Info Peníscola - Port  
 Peníscola Tourist Info Peníscola - Toboso  
 la Pobla de Benifassà Tourist Info Tinença de Benifassà  
 la Salzadella Tourist Info la Salzadella  
 Sant Mateu Tourist Info Sant Mateu  
 Segorbe Tourist Info Segorbe  
 Tírig Tourist Info Tírig  
 Torreblanca Tourist Info Torreblanca  
 Torreblanca Tourist Info Torreblanca - Platja  
 Traiguera Tourist Info Traiguera  
 la Vall d'Uixó Tourist Info la Vall d'Uixó  
 Vila-real Tourist Info Vila-real  
 Vilafamés Tourist Info Vilafamés  
 Vilafranca Tourist Info Vilafranca  
 Vinaròs Tourist Info Vinaròs  
 Vinaròs Tourist Info Vinaròs - Zona Sud  
  
  
  
València   
 Ademuz Tourist Info Ademuz  
 Aielo de Malferit Tourist Info Aielo de Malferit  
 Alboraya Tourist Info Alboraya - Port Saplaya  
 Alboraya Tourist Info Alboraya - Patacona  
 Algemesí Tourist Info Algemesí  
 Almàssera Tourist Info Almàssera  
 Alpuente Tourist Info Alpuente  
 Alzira Tourist Info Alzira  
 Alzira Tourist Info Alzira - Plaça  
 Anna Tourist Info Anna  
 Ayora Tourist Info Ayora  
 Bellreguard Tourist Info Bellreguard  
 Bocairent Tourist Info Bocairent  
 Buñol Tourist Info Buñol  
 Canet d'En Berenguer Tourist Info Canet d'En Berenguer  
 Castielfabib Tourist Info Racó d'Ademuz  
 Cheste Tourist Info Cheste  
 Chulilla Tourist Info Chulilla  
 Cofrentes Tourist Info Cofrentes  
 Cullera Tourist Info Cullera  
 Cullera Tourist Info Cullera - Far  
 Cullera Tourist Info Cullera - Platja  
 Daimús Tourist Info Daimús  
 Enguera Tourist Info Enguera  
 la Font d'En Carròs Tourist Info la Font d'En Carròs  
 Gandia Tourist Info Gandia  
 Gandia Tourist Info Gandia - Platja (far 1)  
 Gandia Tourist Info Gandia - Platja (far 2)  
 Jalance Tourist Info Jalance  
 Llíria Tourist Info Camp de Túria  
 Llíria Tourist Info Llíria  
 Llutxent Tourist Info Llutxent  
 Manises Tourist Info Manises  
 Manises Tourist Info València - Aeroport  
 Miramar Tourist Info Miramar  
 Montesa Tourist Info Montesa  
 Montroi Tourist Info Montroi  
 Náquera Tourist Info Náquera  
 Oliva Tourist Info Oliva  
 Oliva Tourist Info Oliva - Platja  
 Olocau Tourist Info Olocau  
 Ontinyent Tourist Info Ontinyent  
 Paterna Tourist Info Paterna  
 Piles Tourist Info Piles  
 la Pobla de Farnals Tourist Info la Pobla de Farnals  
 Puçol Tourist Info Puçol  
 el Puig de Santa Maria Tourist Info el Puig  
 Quesa Tourist Info Quesa  
 Requena Tourist Info Requena  
 Riba-roja de Túria Tourist Info Riba-roja de Túria  
 Rótova Tourist Info Rótova  
 Sagunt Tourist Info Sagunt  
 Sagunt Tourist Info Sagunt - Platja  
 Serra Tourist Info Serra  
 Silla Tourist Info Silla  
 Simat de la Valldigna Tourist Info Simat de la Valldigna  
 Sueca Tourist Info el Perelló  
 Sueca Tourist Info Sueca  
 Sumacàrcer Tourist Info Sumacàrcer  
 Tavernes de la Valldigna Tourist Info Tavernes de la Valldigna  
 Tuéjar Tourist Info Alt Túria  
 Utiel Tourist Info Utiel  
 València Tourist Info València - Ajuntament  
 València Tourist Info València - Joaquín Sorolla  
 València Tourist Info València -   
Marina Reial Joan Carles I  
 València Tourist Info València - la Pau  
 València Tourist Info València - Platja  
 València Tourist Info València - Plaça de la Reina  
 València Tourist Info València - Fira  
 Xàtiva Tourist Info Xàtiva  
 Xeraco Tourist Info Xeraco